La Paz

La Paz, oficale Nuestra Señora de la Paz esas chef-urbo di Bolivia. Ol esas la maxim importanta centro politikala, kulturala e financala, e la 3ma maxim populoza urbo di la lando, dop Santa Cruz de la Sierra ed El Alto.. Segun statistiki dil yaro 2012 ol havis  habitanti. Lua tota surfaco esas 475 km². Lua metropolala regiono havis  habitanti ye la sam yaro. Ol distas 68 km sud-este de la Lago Titicaca.

La Paz jacas an ravinego kreita dal rivero Choqueyapu, qua apartenas a la baseno di Amazon. Ol cirkondesas da Andiana monti, exemple l'extingita volkano Illimani. La mezavalora altitudo di La Paz esas 3650 metri.

Historio
Arkeologiala inquesti montras ke la baseno di lago Titicaca esis la loko di origino di la precipua Andiana civilizuri. La kultivo di planti komencis en la regiono cirkume 4 mil yari aK. Til cirkume 1600 aK, diversa sedentaria kulturi, exemple Chiripa e Wankarani, qui pose sucedesis da kulturo Tiwanaku. Til cirkume 1600 aK, diversa kulturi sedentaria, exemple Chiripa e Wankarani, establisis su en la platajo, e pose evolucionis til divenir tale nomizita "kulturo Tiwanaku", inter yari 600 e 1000.

Cirkume yaro 1100, Tiwanaku desaparis kande Pachacútec, suvereno Inkao, vinkis Chunqui Cápac, la lasta suvereno dil populo Kolla. Cirkume yaro 1200, le Aymara establisis su en la regiono di La Paz e komencis kultivi en la regiono. Dum l'imperio Inkao, expansesis agrokultivo per uzo di terasi en montoza regiono Los Yungas, ed anke minado di stano ed arjento. Diversa chosei konstruktesis, por ligar Los Yungas a la platajo.

La Paz fondesis ye la 20ma di oktobro 1548 da Hispano conquistador Alonso de Mendoza. Komence, ol nomesis Pueblo Nuevo de Nuestra Señora de la Paz (Nova Urbo di Nia Damo di la Paco). Ilu recevis kom skopo establisar nova urbo por protektar la komerco di precoza metali inter La Plata, Potosí e Lima.

Geografio
La reliefo di La Paz esas montoza, jacanta an valo larja e profunda, kreita dal rivero Choqueyapu, qua trairas l'urbo denorde adsude. Lua mezavalora altitudo esas 3650 metri e lua maxim alta punto jacas 4150 metri super la marala nivelo. An la horizonto dil urbo on povas vidar monto Illimani, alta de 6462 metri, ed altra monti.

La klimato dil urbo esas mihumida o "subtropikala" de alta regioni (Cwb segun la klimatala klasifikuro da Köppen), kun mezavalora temperaturo di 16°C, sen multa vario dum la tota yaro. La maxim varma monato esas novembro (printempo en suda misfero), kontre ke la maxim kolda monato esas junio (vintro0.

La pluvoza sezono iras de fino di novembro til la duimo di marto. La mezavalora yarala pluvo-quanto esas 602,5 mm, e la maxim pluvoza monato esas januaro, kun mezavalore 133,7 mm.

Kelka turismal atraktivi
Yen exempli pri l'atraktivi turismala dil urbo:
 La teleferiko di La Paz posibligas veheri havar bela panoramala vidadi dil urbo.
 Placo Murillo (Hispane: Plaza Murillo), an la centro dil urbo, cirkondesas dal prezidantala palaco, la katedralo e la parlamento.
 Strado Jaén (Hispane: Calle Jaén) esas famoza pro lua domi de kolonial epoko, kelk ek li nun muzei, exemple Muzeo pri Precoza Metali e Muzeo pri Kustumi Juan de Vargas. Ca lasta montras objekti relate la historio dil urbo e la milito di Pacifiko, kuraso di Hispana soldato, miniaturi, edc.
 Merkato di la Sorcistini (Hispane: Mercado de las Brujas) esas tradicionala merkato ube viziteri povas komprar medicinala planti, folklorala produkturi, e produkturi relate Andiana kulturo, inkluzite amuleti.
 Valo di la Luno (Hispane: Valle de la Luna) esas grupo di roki skultita dal elementi (vento, glacio) dum mili di yari. Ol jacas proxim urbo La Paz.
 Arkeologiala situo Tiwanaku: distanta 70 km de La Paz, Tiwanaku esas anciena urbo konstruktita ante di la formaco dil imperio Inkao.
 Baziliko di Santa Franciskus: konstruktita segun stilo Baroko, ol esas un ek la maxim importanta kirki dil urbo.
 Belvedero Killi Killi posibligas a viziteri havar panoramala vidado dil urbo.
 Muzeo pri Etnografio e Folkloro (Hispane: Museo Nacional de Etnografía y Folklore) prezervas objekti de la kulturo e folkloro Boliviana.

Referi 

Kategorio:Urbi en Bolivia